Imtella' Jannar 4, 2022 Iċ-Chairperson ta' ADPD, Carmel Cacopardo, talab lill-Awditur Ġenerali jinvestiga dik li sejjaħ bħala nuqqas ta' trasparenza fil-ħlas ta' golden handshakes lill-membri tal-Kabinett li jispiċċaw mill-kariga. F'ittra lill-Awditur Ġenerali, il-Perit Cacopardo argumenta li m'hemm l-ebda trasparenza dwar il-ħlasijiet li saru u li qegħdin isiru lill-Ministru u s-Segretarji Parlamentari meta ma jibqgħux parti mill-kabinett. Hu talab lill-awditur jinvestiga xi kriterji qed jintużaw biex isiru dawn il-ħlasijiet u jeżamina l-ħtieġa li jiddaħħlu mekkaniżmi effettivi ta' kontroll u verifika dwar dan il-proċess kollu.